Aleksandrs Būmanis

Aleksandrs Būmanis (1881-1937) bija latviešu jurists,  Latvijas Universitātes civiltiesību docents (1921), profesors, darbojies arī kā žurnālists, tulkotājs un komponists. 

A. Būmanis Rūdolfa Blaumaņa lugas “Skroderdienas Silmačos” (1902) un "Trīnes grēki" dziesmu komponists, Garlība Merķeļa darbu "Latvieši" un "Vanems Imanta", kā arī Heinriha Manna, G. Hauptmaņa, Ļ. Tolstoja darbu tulkotājs.

 Dzīvesgājums 
Dzimis 1881. gada 12. decembrī Jaunpiebalgā. Mācījās Rīgas Nikolaja ģimnāzijā, pēc tam studēja Pēterburgas universitātes juridiskajā fakultātē, bija "Pēterburgas Avīžu" žurnālists (1901-1905). Pēc universitātes beigšanas 1914. gadā sāka strādāt par advokātu Pēterpilī. Pirmā pasaules kara laikā bija Latviešu bēgļu apgādāšanas centrālkomitejas juriskonsults. Darbojās kā žurnālists "Jaunajās Pēterpils Avīzēs" (1916) un "Baltijā" (1916-1917).

Latvijai 1918. gadā kļūstot par neatkarīgu valsti, Būmanis atgriezās dzimtenē un jau 1920. gadā kļuva par Rīgas Apgabaltiesas priekšsēdētāju, līdztekus darbojās žurnālistikā.

Miris 1937. gada 20. augustā, apglabāts Rīgas Meža kapos.

 Literatūra 
 Līna Birziņa. Profesors Aleksandrs Būmanis (1881-1937) dzīve un darbs. No Latvijas tiesiskās domas attīstības vēstures XX gs. 20. - 30. gadi. Latvijas Universitāte, 1993. - 51 lappuses

Kategorija:Latvijas juristi
Kategorija:Latviešu komponisti
Kategorija:Latvijas Universitātes darbinieki
Kategorija:Triju Zvaigžņu ordeņa lielvirsnieki
Kategorija:Triju Zvaigžņu ordeņa komandieri
Kategorija:Triju Zvaigžņu ordeņa virsnieki
Kategorija:Tulkotāji uz latviešu valodu
Kategorija:Rīgas Meža kapos apbedītie
Kategorija:Jaunpiebalgā dzimušie